Henrik Flåtnes

Henrik Flåtnes (født 26. desember 2001) er en norsk friidrettsutøver som representerer Tønsberg Friidrettsklubb.

Som tenåring ble Flåtnes trent av Odd Bergh. Per 2022 trenes han av tidligere olympiske mester i høydehopp Dietmar Mögenburg.

Idrettskarriere 
Henrik Flåtnes kvalifiserte seg i 2017 til European Youth Summer Olympic Festival 2017 i den ungarske byen Győr, der han kom på tredjeplass i lengdehopp. Han ble norsk mester og nordisk juniormester i lengdehopp i 2018. 

I 2019 vant han lengdehopp under NM i friidrett innendørs 2019, og han vant tresteg under NM i friidrett 2019. 

Han fikk sølv i lengdehopp under U23-EM i friidrett 2021, bak Simon Ehammer fra Sveits. 

Flåtnes har norgesrekord i lengde innendørs, med 7,87 meter. 

Flåtnes vant gull i lengde under U23-EM i friidrett 2023 på ny personlig rekord 7,96 meter.

Medaljer i norske mesterskap

Referanser

Eksterne lenker 
 
  Resultater hos minfriidrettsstatistikk.info

Norske lengdehoppere
Norske tresteghoppere
Norgesmestere i friidrett
Juniornorgesmestere i friidrett
Deltakere for Norge under EM i friidrett 2022